Suurtähtkiri

Suurtähtkiri ehk majuskelkiri, ka kapitaalkiriKunstileksikon. Eesti Klassikakirjastus, 2001 on kirjaviis, mis kasutab üksnes suurtähti (näide: MAJUSKELKIRI) ja väiketähti ei kasuta üldse.

Majuskelkirjadest kõneldakse ainult nende tähestike puhul, kus on olemas nii majusklid kui ka minusklid: ladina kiri, kirillitsa, kreeka ja armeenia tähestik. Ladina kirja ajaloolistest kirjastiilidest on suurtähtkirjad capitalis monumentalis, ruutkapitaal, rustika, rooma majuskelkursiiv ja untsiaal.

 Kasutamine 
Isikut tõendavatel dokumentidel on andmed kirjas reeglina suurtähtedes.

Üksikute sõnade ja fraaside kirjutamine suurtähtkirjas muidu tavapärase kirja sees tähistab rõhutamist. Kirjalikus online-kiirsuhtluses (chatid ja internetifoorumid) tähistab suurtähtede kasutamine karjumist ja on sellega kokkuleppelise hea suhtlustava rikkumine.

Paljud lühendid, eriti asutuste, organisatsioonide jm nimede lühendid koosnevad suurtähtedest (BMW, SDE, UNESCO)

 Vaata ka 
minuskelkiri

 Viited 

Kategooria:Trükindus
Kategooria:Kiri